Predkladacia správa

	Štatistický úrad Slovenskej republiky pravidelne štvrťročne predkladá vláde Slovenskej republiky štatistickú správu o základných vývojových tendenciách v uplynulom referenčnom období ako informatívny materiál.

Štatistická správa o základných vývojových tendenciách v hospodárstve SR v 1. štvrťroku 2001 a prognóza vývoja na rok 2001 sa predkladá na základe plánu práce vlády SR na jún 2001. Obsahuje základné údaje a informácie o vývoji hrubého domáceho produktu, konečnej spotreby domácností, tvorby hrubého fixného kapitálu, inflácie, trhu práce a priemernej mesačnej mzdy, zahraničnoobchodnej činnosti, hospodárení nefinančných a finančných korporácií a prognóze vývoja na rok 2001. 

Podrobnejšie informácie zverejní Štatistický úrad v publikácii Štatistická správa o základných vývojových tendenciách v hospodárstve SR v 1. štvrťroku 2001 a prognóza vývoja na rok 2001.